 Bọsun Ọlaniyi, AbẹokutaBoroboro lawọn gendekunrinmarun kan ti wọn ni wọn ko niṣẹ meji lo ju ki wọn maa bẹ ọpa epo n ka nigbatọwọ ọlọpaa ipinlẹ Ogun tẹ wọn lọjọ Sande ọsẹ to kọja yi lagbegbe Magboro.Awọn ọdaran marun tọwọ tẹ naani Akinwale Tajudeen, Isiah Ọlalekan, Friday Terry, Mayọkun Raheem ati GodwinIgho.AWIKONKO gbọ pe ni nnkan bi aago mẹfa irọlẹ ọjọ naa la gbọ pe awọn ọlọpaa ri wọn nibi ti wọn ti n ko awọn pẹtiroolu ti wọn ji wa sinu mọto.A gbọ pe bi wọn ṣe kofiri pe awon ọlọpaa ti n kọja lagbegbe naa ni wọn ba ẹsẹ wọn sọrọ, ṣugbọn tawọn ọlọpaa naa gba tọ wọn lẹyin, ti wọn si pada ri gbogbo wọn lahamọ ti wọn sapamọsii.Kẹẹgi lita aadọta mejila la gbọpe wọn ti ji bu sinu mọto wọn ti nọmba idanimọ ẹ jẹ Lagos KSF 710 BM, tawọn ọlọpaa si wa gbogbo ẹ lọ si teṣan wọn to wa niluu Ibafo.Kọmiṣana ọlọpaa ipinlẹ Ogun,Baṣhir Makama ti paṣẹ pe kawọn ọlọpaa SARS ko wọn lọọ ṣe faaji diẹ lọdọ wọn, kiwọn too foju wọn bale ẹjọ. 